Autoritățile din Prahova vor să facă noi evacuări ale locuitorilor din orașul Slănic. Este vorba despre locuitorii care se află în zona din apropierea craterului apărut în oraș. Autoritățile vor emite avertisment RO Alert.
Datorită ultimelor date primite de către autorități și a informațiilor preliminare, se impun măsuri suplimentare de evacuare în zona adiacentă craterului. Departamentul pentru Situaţii de Urgenţă a confirmat informația și a anunțat că o echipă din cadrul IGSU se va deplasa în localitatea Slănic, pentru a efectua o nouă analiză.